**Mankolan koulun vanhempainyhdistyksen hallituksen kokous Pöytäkirja**

**Aika** 07.11.2023 klo 17.30

**Paikka**  Mankolan yhtenäiskoulu, opettajainhuone

**Paikalla** Elina Lapinlampi puheenjohtaja, Piia Takala, Maiju Maukonen, Johanna Harju, Pipsa Teerijoki, Riikka Lamminpää kokouksen sihteeri ja kielten opettajat sekä Pirkko Ratinen.

Teamsin kautta kokouksessa: Mervi Turunen, Hannamari Pitkänen, Kirsi Sipola, Katja Annala ja Kati Riivari.

Kielten opettajille tullut ennakkoon kysymys vanhemmalta, joka ei päässyt paikalle: Kulkeutuuko kielten opettajille tietoa oppilaan erityisyydestä tai tukitilanteesta? Haluaisivatko opettajat, että vanhemmat viestisivät suoraan heille tällaisista asioista? Onko kielten opettajilla ideoita, miten A1 -opintojen valintamahdollisuuksista voi levittää tietoa päiväkotiin? Opettajien vastaus: Tieto kulkee tietyissä määrin, aina ei ole ihan kaikki tieto kulkenut erityisyyteen liittyvissä asioissa. Niistä oppilaista, jotka ovat vähän rajoilla, tarvitsisivatko tehostettua tukea, mutta ovat vielä normaalissa tuessa, olisi erityisen tärkeää viestiä. Opettajat mielellään toivovat suoraan vanhemmilta tietoa lasten erityisyydestä. Kielten opettajilla valtava määrä oppilaita, joten ei ole ainakaan haittaa suorasta yhteydenotosta, jotta sen tiedon saa ainakin kerran, jos sitä ei ole jo tullut esim. erityisopettajalta. Joillakin ollut vanhempainiltoja päiväkodissa liittyen A1 -kielivalintaan. Tämä kielivalinta-asian edistäminen vaatisi mahdollisesti aktiivisen vanhemman ajamaan asiaa, jotta ryhmä muodostuisi.

Joissain eskareissa on kielisuihkutusta kielivalintaa ajatellen. A2 -kieli alkaa nelosluokalla, jos sen valitsee. Tänä vuonna on kaksi A2 -ryhmää Mankolassa. Ruotsin opetus tulee lisääntymään jatkossa yhdellä viikkotunnilla. KV -lähettiläät ovat päässeet esittelemään paikkoja koululla kansainvälisille vieraille useamman kerran ja nämä oppilaat ovat päässeet esittelyissä todella ääneen ja käyttämään englantia vieraiden kanssa. Heidän kielitaitoaan on kovasti kehuttu vieraiden toimesta. Vinkkilistaa toivottiin ruotsin opettajilta, mitkä ruotsinkieliset tubettajat ja sarjat voisivat olla nuorille kiinnostavia seurattavia. Duolingo on hyvä kielten opetteluun oppituntien ulkopuolella, se on oppilaiden mielestä mielenkiintoinen. Joulumarkkinoiden ständillä voidaan kysellä vanhempien ja oppilaiden toiveita mahdollisiin kielivalinnaisaineisiin liittyen.

**1.Kokouksen avaaminen**

Puheenjohtaja Elina Lapinlampi avasi kokouksen klo17.30.

**2.Kokouksen laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi.

**3.Rehtorin kuulumiset**

Kuulumiset tulivat käsiteltyä käytännössä 10- vuotistapahtumaan liittyen. Koulu sai rahaa oppilaiden juhlaleivosta varten, asia varmistui juuri kokouksen aikana.

**4.Tulevien tapahtumien läpikäynti**

Mankolan 10-vuotisjuhla alkaa torstaina 23.11. joulumarkkinoilla (klo17-19) ja sinfoniaorkesterin konserteilla oppilaille. Kahteenkin otteeseen tulee vanhoja oppilaita kertomaan omista kouluajoista, eläköitynyt biologian opettaja kertoo myös omista työvuosistaan ja on tavattavissa kasvihuoneella. Juhlaviikko huipentuu torstain iltajuhlaan 30.11.2023. Rehtorin puhetta, kuvakavalkadia, elokuvaa ja Mankelin pientä esittelyä luvassa iltajuhlassa, juhlan kesto olisi n.50minuuttia. Maiju on suunnitellut Mankelin 10-vuotisjuhlavideota, katsottiin suunnitelmaa läpi. Esitys saisi olla kestoltaan n.5min. Pirkko Ratinen kertoi Mankelin alkuajoista, yhdistys oli hyvin tiivis porukka alkuun. Oli rusettiluistelua, arpajaisia, Makosaa ym tapahtumia. Pirkko Ratinen voisi käydä muiden entisten mankelilaisten kanssa vähän asioita ja tapahtumia läpi ja kasata aineistoa Mankelin esittelyvideoon iltajuhlaa varten.

 Mankelin 10-vuostislahja koululle voisi esim. unelmien koulupäivä, jokin elämys, jossa olisi oppilaille mieluisaa nähtävää/esityksiä/tekemistä eri pisteissä koulun pihalla. Mahdollisesti liikuntaa, musiikkia, teatteria tms. Oppilaskunnalle ja oppilastoimijoille voisi antaa tehtäväksi kerätä ideoita oppilailta tällaiseen unelmien koulupäivään. Tätä voisi suunnitella keväälle, mahdollisesti toukokuun viimeisinä viikkoina v.2024. Tähän täytyy selvitellä kustannuksia ja käytännön järjestelyä. Kaikki voivat alustavasti kysellä omia kontakteja osallistumaan päivän ohjelmaan ja tiedustella hintaa näille, niin voidaan sitten myöhemmissä kokouksissa käsitellä asiaa lisää.

Mankeli on mukana joulumarkkinoilla omalla ständillään ja ilmaisella arvonnalla. Arvontaa varten tarvitaan nimilista (Piia tekee), jossa myös puhelinnumero/s-postiosoite, tarvitaan myös paperia ja kyniä. Jokin kääreellinen konvehti voitaisiin laittaa ständille arvontaan osallistuville tarjolle. QR -koodi tarvitaan Mankeli viestii -ryhmään ilmoittautumiseen. Arvontavoittona olevan joulukorin hinta voisi olla n. 50-60 euroa. Joulumarkkinoilla pyörii video Mankelin tekemistä lahjoituksista. Paikalla Elina, Maiju, alussa Riikka, lopussa Hannamari. Piia käy ainakin alkuun paikalla.

Joulukalenteriin 14.12. maalataan maisemaan piimällä, Mankeli lupaa kustantaa piimät. Kuvisopettajat hoitavat maalausta eskarin kanssa. Puput voisivat olla ikkunassa esillä / koirat ulkona rapsuteltavina klo18.00-19.30. Koiran ulkoiluttajille, jotka tuovat koiransa rapsutettavaksi, voisi hommata jonkin herkun koiralle annettavaksi.

Tanssiaisten päivämääräksi varmistui 18.04.2024. Sinne hommataan Mankelin puolesta mehua, tätä suunnitellaan lähemmin, kuten myös ystävänpäivä -discoa.

Kiusaamisillan voisi liittää 8. ja 9.luokkien vanhempainiltaan tammikuulle 2024, riippuen miten saadaan Ankkuri- tiimiä ym paikalle.

**5.Talousasiat**

Mankelin tilin saldo 07.11.2023 10447,08 euroa.

Tilitapahtumat:

3.11. 2023 -25,11€ Nordea

27.10.2023 Mondo Work Wear Oy (liivit) -585,28€

5.10.2023 Kuvaverkko +1533,00€

4.10.2023 Nordea -25,11€

26.9.2023 Kuvaverkko +2866,70€

**6.Muut asiat**

Muita asioita ei ollut.

**7.Seuraava kokous**

Seuraava kokous 09.01.2024 klo17.30.

**8.Kokouksen päättäminen**

Puheenjohtaja päätti kokouksen klo 19.34.